חכו לסוף. אביבית בר זוהר ופארוק

X

בין תעמולת הבחירות, למחשבות על סדר פסח אנחנו מודים שכל מה שבעיקר העסיק אותנו בסוף השבוע זה הביקור של כוכבי "הכלה מאיסטנבול", אוזג'אן דניז (פארוק) ואסלי אנבר (סורייה), שנחתו בארץ ביום שישי האחרון ואמש (שבת) כבר התייצבו ב"היכל מנורה" בתל אביב למופע ראשון מתוך שניים עם קהל נלהב של 11 אלף צופים, שהורכב ברובו ממעריצות אדוקות של הטלנובלה.

אחת מהן היא לא אחרת מכוכבת הריאליטי ואלופת הסטוריס, אביבית בר זוהר , שזכתה גם למפגש אישי עם הכוכב הטורקי מאחורי הקלעים. מה שהתחיל כמפגש חם וידידותי שכלל לחיצת יד וחיבוק למצלמות, הסתיים בטעם מר כשבר זוהר שלפה את הטלפון כדי לצלם סרטון לאינסטגרם והזכירה את המילה "ישראל". באותה שנייה, יצא דניז מהפריים ולא הסכים לשתף פעולה עם הכוכבת.

אביבית, מה בדיוק קרה שם מאחורי הקלעים?

"הוא היה מאוד נחמד ואדיב אליי, דיברנו וצחקנו. הוצאתי את הטלפון כדי לעשות איתו סרטון וידאו וברגע שאמרתי את המילה 'ישראל' הוא פשוט ברח. מיד אחרי זה, המאבטחים שלו ביקשו שאצא מהחדר".

ולדעתך זה בגלל שהזכרת את ישראל?

"אני בטוחה. גם על הבמה הוא לא אמר פעם אחת את המילה 'ישראל'. אמרו לי שזה בגלל שהוא מפחד מהתגובות בטורקיה. אבל מה זה 'מפחד'? מי שמפחד לא בא לפה לקחת מיליון שקל".

התחיל טוב. אביבית בר זוהר זוכה למפגש אישי עם פארוק צילום: רפי דלויה

עוד אחת שלא פספסה את ההזדמנות למפגש מאחורי הקלעים עם כוכבי הסדרה (בחסות HOT) היתה הדוגמנית נטלי דדון שהיתה בין שלוש בנות המזל שזכו במפגש אישי והזדמנות לתמונה משותפת. מן העבר השני של הבמה, מי שנאלצו לראות אותם מתא הכבוד ולחלום על מפגש היו: עדן פינס , בל אגם , אירית רחמים שהתייצבה עם הבנים, מרינה קבישר , ירדן הראל ועוד.

מהצד של דדון, אגב, המפגש עם הכוכב עבר בצורה הרבה יותר חלקה. "אני חושבת שאפשר לזקוף אותו לכף זכות על העובדה שהגיע לכאן בסופו של דבר", אמרה דדון ל-Pplus. "אפשר להבין לחץ של בן אדם, שנייה לפני שהוא עולה לבמה מול אלפי אנשים, אחרי שלא שר במשך שמונה שנים והוא גם הסביר את זה לקהל. הוא אכן נראה לחוץ ונרגש ויכול להיות שהוא נזהר בדבריו, אבל מבחינתי הם שניהם היו ממש מהממים".





קשוח משהו. דניז ובר זוהר לפני התקרית צילום: רפי דלויה

מה אתה אומר לה שם בטורקית? צילום: רפי דלויה

כאן זה כבר השתבש! צילום: רפי דלויה

רגע, גם אני כאן! נטלי דדון לא מפספסת הזדמנות למפגש עם הכוכב הטורקי צילום: רפי דלויה





תמסור ד"ש למוראט ממני צילום: רפי דלויה

למה לא שרת? סורייה ודדון צילום: רפי דלויה

אולי תקפצי להופעת אורח בעונה הבאה? צילום: רפי דלויה

לא שוטפות עכשיו את היד חודש. בר זוהר ודדון אחרי המפגש צילום: רפי דלויה

מעריצות אדוקות של הסדרה. אירית רחמים ושולה זקן צילום: רפי דלויה

כל המשפחה צופה יחד כל ערב. רחמים והבנים צילום: רפי דלויה

צילום: רפי דלויה